กรุงเทพมหานคร จัดกิจกรรมสวดมนต์ข้ามปี เพื่อถวายเป็นพระราชกุศลแด่พระบาทสมเด็จพระเจ้าอยู่หัว โดยมีประชาชนเข้าร่วมพิธีต่อเนื่อง
กรุงเทพมหานคร จัดกิจกรรมสวดมนต์ข้ามปี เพื่อถวายเป็นพระราชกุศลแด่พระบาทสมเด็จพระเจ้าอยู่หัว โดยมีประชาชนเข้าร่วมพิธีต่อเนื่องพล.ต.อ.อัศวิน ขวัญเมือง ผู้ว่าราชการกรุงเทพมหานคร เป็นประธานพิธีเจริญพระพุทธมนต์และกิจกรรมสวดมนต์ข้ามปี ณ บริเวณเวทีกลาง ลานคนเมือง ศาลาว่าการกรุงเทพมหานคร โดยผู้ว่าราชการกรุงเทพมหานคร กล่าวว่า กรุงเทพมหานคร ร่วมส่งท้ายปีเก่าต้อนรับปีใหม่ 2563 จัดกิจกรรมสวดมนต์ข้ามปี เพื่อถวายเป็นพระราชกุศลแด่พระบาทสมเด็จพระเจ้าอยู่หัว และพระบรมวงศานุวงศ์ เนื่องในโอกาสมงคลขึ้นปีใหม่และเพื่อความสถิตสถาพรแห่งพระพุทธศาสนา โดยเมื่อช่วงค่ำที่ผ่านมา พระสงฆ์ทรงสมณศักดิ์ จำนวน 10 รูป นำประชาชนสวดบทเจริญพระพุทธมนต์ เพื่อความเป็นสิริมงคลสำหรับบรรยากาศช่วงค่ำที่ผ่านมา มีประชาชนเดินทางมาร่วมกิจกรรมอย่างต่อเนื่อง โดยต่างพร้อมใจกันแต่งกายด้วยชุดขาวเข้าร่วมพิธีกันอย่างพร้อมเพรียง นอกจากนี้ ภายในบริเวณพื้นที่จัดงานทางกรุงเทพมหานคร ได้จัดกิจกรรมการแสดงศิลปวัฒนธรรมไทย การแสดงศิลปวัฒนธรรมร่วมสมัย การแสดงศิลปะพื้นบ้านเพื่อเป็นการอนุรักษ์ขนบธรรมเนียม ประเพณีไทย และการออกบูธจำหน่ายผลิตภัณฑ์ชุมชน อาหารและเครื่องดื่ม และในโอกาสนี้กรุงเทพมหานครยังได้จัดพิมพ์หนังสือสวดมนต์จำนวน 5,000 เล่ม สำหรับแจกจ่ายให้กับประชาชนที่เดินทางมาเข้าร่วมพิธีฯ ด้วย